               IL-KUMMISSJONI EWROPEA
            Brussell, 14.11.2019
            COM(2019) 590 final
            2019/0263(NLE)
            Proposta għal
            DEĊIŻJONI TAL-KUNSILL
            dwar il-konklużjoni, f’isem l-Unjoni Ewropea u l-Istati Membri tagħha, tal-Protokoll li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  Skont l-Artikolu 6(2) tal-Att tal-Adeżjoni, il-Kroazja ħadet l-impenn li taderixxi mal-ftehimiet konklużi jew iffirmati mill-Unjoni u mill-Istati Membri ma’ pajjiżi terzi. Fost dawk il-ftehimiet hemm il-Ftehim Anċillari bejn l-Unjoni u l-Istati Membri tagħha, l-Iżlanda u n-Norveġja (“il-Ftehim Anċillari”) dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, l-Unjoni u l-Istati Membri tagħha, l-Iżlanda u n-Norveġja (“il-Ftehim tal-Erba’ Partijiet”), li jirregola r-relazzjoni bejn it-tliet partijiet Ewropej fil-kuntest ta’ dak il-Ftehim. Min-naħa l-oħra, il-Ftehim tal-Erba’ Partijiet jestendi l-kamp ta’ applikazzjoni tal-Ftehim dwar it-Trasport bl-Ajru bejn l-Istati Uniti u l-Komunità Ewropea u l-Istati Membri tagħha (“l-ATA bejn l-UE u l-Istati Uniti”) għall-Iżlanda u għan-Norveġja.

                  L-Artikolu 6(2) tal-Att tal-Adeżjoni jipprevedi wkoll li l-adeżjoni tal-Kroazja ma’ dawk il-ftehimiet għandha tiġi miftiehma permezz tal-konklużjoni ta’ protokoll tal-ftehim bejn il-Kunsill, li jaġixxi unanimament f’isem l-Istati Membri, u l-pajjiżi terzi kkonċernati. Barra minn hekk, il-Kummissjoni għandha tinnegozja dawk il-protokolli f’isem l-Istati Membri.

                  B’hekk il-Kummissjoni nnegozjat protokoll li jemenda l-Ftehim Anċillari sabiex jipprevedi l-adeżjoni tal-Kroazja ma’ dak il-ftehim.

                  L-objettiv ta’ din il-proposta huwa li tinkiseb Deċiżjoni tal-Kunsill, ibbażata fuq l-Artikolu 218(6)(a) tat-Trattat dwar il-Funzjonament tal-Unjoni Ewropea (“it-TFUE”) u l-Artikolu 6(2) tal-Att tal-Adeżjoni, dwar il-konklużjoni tal-protokoll f’isem l-Unjoni u l-Istati Membri, sussegwentement għall-iffirmar tiegħu.

               •Kuntest ġenerali

               L-impenn tal-Kroazja skont l-Artikolu 6(2) tal-Att tal-Adeżjoni japplika wkoll għall-ATA bejn l-UE u l-Istati Uniti u għall-Ftehim tal-Erba’ Partijiet. B’konsegwenza ta’ dan, il-Kummissjoni nnegozjat protokolli wkoll għal dawk il-ftehimiet sabiex jipprevedu l-adeżjoni tal-Kroazja ma’ dawk il-ftehimiet. Il-proposti għal Deċiżjonijiet tal-Kunsill dwar l-iffirmar, l-applikazzjoni proviżorja u l-konklużjoni ta’ dawk il-protokolli, kif ukoll il-proposta għad-Deċiżjoni tal-Kunsill dwar l-iffirmar u l-applikazzjoni proviżorja tal-protokoll li jemenda l-Ftehim Anċillari, jiġu ppreżentati b’mod parallel ma’ din il-proposta.

               •Konsistenza mad-dispożizzjonijiet eżistenti fil-qasam ta’ politika

               L-ATA bejn l-UE u l-Istati Uniti kien l-ewwel ftehim komprensiv dwar it-trasport bl-ajru ma’ sieħeb ewlieni tal-avjazzjoni tal-Unjoni. Dan huwa l-iżjed ftehim importanti fid-dinja dwar it-trasport bl-ajru, u jipprovdi iktar minn 80 miljun post fis-sena għall-passiġġieri tat-trasport bl-ajru; għaldaqstant huwa l-ġebla tax-xewka tal-politika esterna tal-UE dwar l-avjazzjoni. L-importanza tiegħu żdiedet bl-estensjoni tiegħu għall-Iżlanda u għan-Norveġja permezz tal-Ftehim tal-Erba’ Partijiet. Il-protokoll se jippermetti lill-Kroazja tibbenefika minn dak il-ftehim.

               •Konsistenza mad-dispożizzjonijiet eżistenti fil-qasam tal-proposta

               Il-protokoll jippermetti lill-Kroazja tissodisfa l-obbligu tagħha skont l-Artikolu 6(2) tal-Att tal-Adeżjoni sabiex taderixxi mal-Ftehim Anċillari.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 100(2) flimkien mal-Artikolu 218(6)(a) tat-TFUE, u t-tieni subparagrafu tal-Artikolu 6(2) tal-Att tal-Adeżjoni.

               •Sussidjarjetà (għall-kompetenza mhux esklużiva)

                Il-protokoll se jippermetti lill-Kroazja tibbenefika mill-Ftehim tal-Erba’ Partijiet, joħloq kundizzjonijiet ugwali u uniformi għall-aċċess għas-suq u jservi bħala bażi għal arranġamenti ġodda għall-kooperazzjoni regolatorja u għall-konverġenza f’oqsma essenzjali għat-tħaddim sikur, sigur u effiċjenti tas-servizzi bl-ajru. Dawn l-arranġamenti jistgħu jinkisbu biss fil-livell tal-Unjoni.

               •Proporzjonalità

                  Il-protokoll huwa limitat għat-trattament tal-kwistjoni tal-adeżjoni tal-Kroazja mal-Ftehim Anċillari u ma jindirizzax kwistjonijiet oħra.

               •Għażla tal-istrument

                  Ftehim internazzjonali.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli.

               •Konsultazzjonijiet mal-partijiet ikkonċernati

                  Mhux applikabbli.

               •Ġbir u użu tal-għarfien espert

                  Mhux applikabbli.

               •Valutazzjoni tal-impatt

                  Mhux applikabbli.

               •Idoneità regolatorja u simplifikazzjoni

                  Mhux applikabbli.

               •Drittijiet fundamentali

                  Mhux applikabbli.

               4.IMPLIKAZZJONIJIET BAĠITARJI

                  Il-proposta ma għandha l-ebda implikazzjoni għall-baġit tal-Unjoni.

               5.ELEMENTI OĦRA

               •Sommarju tal-ftehim propost

                  Il-Protokoll jikkonsisti minn dispożizzjoni dwar l-adeżjoni tal-Kroazja mal-Ftehim Anċillari u minn dispożizzjonijiet dwar id-dħul fis-seħħ u l-applikazzjoni proviżorja tal-protokoll.

               2019/0263 (NLE)

               Proposta għal

               DEĊIŻJONI TAL-KUNSILL

               dwar il-konklużjoni, f’isem l-Unjoni Ewropea u l-Istati Membri tagħha, tal-Protokoll li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(6)(a) tiegħu,

               Wara li kkunsidra l-Att tal-Adeżjoni tal-Kroazja, u b’mod partikolari t-tieni subparagrafu tal-Artikolu 6(2) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)F’konformità mad-Deċiżjoni tal-Kunsill [   ], il-Protokoll li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”), ġie ffirmat fi [   ], soġġett għall-konklużjoni tiegħu iktar ’il quddiem .

               (2)Jenħtieġ li l-Protokoll jiġi approvat f’isem l-Unjoni u l-Istati Membri tagħha.

               ADOTTA DIN ID-DEĊIŻJONI:

               Artikolu 1

               Il-Protokoll li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea, huwa b’dan approvat f’isem l-Unjoni u l-Istati Membri tagħha.

               Artikolu 2

               Il-President tal-Kunsill għandu jiddeżinja l-persuna li jkollha s-setgħat li tipproċedi, f’isem l-Unjoni u l-Istati Membri tagħha, bl-iskambju ta’ noti diplomatiċi previst fl-Artikolu 3 tal-Protokoll, sabiex tesprimi l-kunsens tal-Unjoni u tal-Istati Membri tagħha li jintrabtu bil-Protokoll.

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 14.11.2019
            COM(2019) 590 final
            ANNESS
            tal-
            Proposta għal Deċiżjoni tal-Kunsill
            dwar il-konklużjoni, f’isem l-Unjoni Ewropea u l-Istati Membri tagħha, tal-Protokoll li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea

               PROTOKOLL

               Li jemenda l-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011, sabiex titqies l-adeżjoni tar-Repubblika tal-Kroazja mal-Unjoni Ewropea

               IR-REPUBBLIKA TAL-AWSTRIJA,

               IR-RENJU TAL-BELĠJU,

               IR-REPUBBLIKA TAL-BULGARIJA,

               IR-REPUBBLIKA TAL-KROAZJA,

               IR-REPUBBLIKA TA’ ĊIPRU,

               IR-REPUBBLIKA ĊEKA,

               IR-RENJU TAD-DANIMARKA,

               IR-REPUBBLIKA TAL-ESTONJA,

               IR-REPUBBLIKA TAL-FINLANDJA,

               IR-REPUBBLIKA FRANĊIŻA,

               IR-REPUBBLIKA FEDERALI TAL-ĠERMANJA,

               IR-REPUBBLIKA ELLENIKA,

               L-UNGERIJA,

               L-IRLANDA,

               IR-REPUBBLIKA TALJANA,

               IR-REPUBBLIKA TAL-LATVJA,

               IR-REPUBBLIKA TAL-LITWANJA,

               IL-GRAN DUKAT TAL-LUSSEMBURGU,

               MALTA,

               IR-RENJU TAN-NETHERLANDS,

               IR-REPUBBLIKA TAL-POLONJA,

               IR-REPUBBLIKA PORTUGIŻA,

               IR-RUMANIJA,

               IR-REPUBBLIKA SLOVAKKA,

               IR-REPUBBLIKA TAS-SLOVENJA,

               IR-RENJU TA’ SPANJA,

               IR-RENJU TAL-IŻVEZJA,

               IR-RENJU UNIT TAL-GRAN BRITTANJA U L-IRLANDA TA’ FUQ,

               billi huma partijiet għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u billi huma Stati Membri tal-Unjoni Ewropea (minn hawn ’il quddiem, “l-Istati Membri”), u

               L-UNJONI EWROPEA,

               bħala l-ewwel parti;

               L-IŻLANDA,

               bħala t-tieni parti; u

               R-RENJU TAN-NORVEĠJA,

               bħala t-tielet parti;

               Wara li kkunsidraw l-adeżjoni tar-Repubblika tal-Kroazja mal-Unjoni Ewropea fl-1 ta’ Lulju 2013,

               FTIEHMU KIF ĠEJ:

               Artikolu 1

               Ir-Repubblika tal-Kroazja hija Parti għall-Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerka, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti, iffirmat fis-16 u fil-21 ta’ Ġunju 2011 (minn hawn ’il quddiem, “il-Ftehim Anċillari”).

               Artikolu 2

               It-test tal-Ftehim Anċillari bil-Kroat, mehmuż ma’ dan il-Protokoll, għandu jsir awtentiku skont l-istess kundizzjonijiet bħall-verżjonijiet lingwistiċi l-oħra.

               Artikolu 3

               Dan il-Protokoll għandu jidħol fis-seħħ fl-iktar waħda tard minn dawn li ġejjin:

               1. id-data tad-dħul fis-seħħ tal-Ftehim Anċillari, u

               2. xahar wara d-data tal-aħħar nota tal-iskambji ta’ noti diplomatiċi fost il-Partijiet li jikkonfermaw li tlestew il-proċeduri neċessarji kollha għad-dħul fis-seħħ ta’ dan il-Protokoll.

               Artikolu 4

               Sakemm jidħol fis-seħħ, il-Partijiet jaqblu li japplikaw dan il-Protokoll b’mod proviżorju, sa fejn permess skont il-liġi domestika applikabbli, mid-data tal-iffirmar.

               Magħmul fi …………, bi tliet kopji, fi …………. 2019, bil-Bulgaru, biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Ispanjol, bl-Iżlandiż, bl-Iżvediż, bil-Kroat, bil-Latvjan, bil-Litwan, bil-Malti, bin-Norveġiż, bl-Olandiż, bil-Pollakk, bil-Portugiż, bir-Rumen, bis-Slovakk, bis-Sloven, bit-Taljan u bl-Ungeriż, bit-testi kollha awtentiċi b’mod ugwali.

               Għall-Istati Membri

               Għall-Unjoni Ewropea

               Għall-Iżlanda

               Għar-Renju tan-Norveġja


               IL-KUMMISSJONI EWROPEA
            Brussell, 26.3.2020
            COM(2020) 116 final
            2020/0045(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitat tal-FSE stabbilit mill-Ftehim interim ta’ Sħubija Ekonomika interim bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-adozzjoni tar-Regoli ta' Proċedura tal-Kumitat tal-FSE

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna deċiżjoni li tistabbilixxi l-pożizzjoni li għandha tiġi adottata, f’isem l-Unjoni, fil-Kumitat stabbilit skont il-Ftehim interim ta’ Sħubija Ekonomika (FSE) bejn il-Ghana minn naħa waħda, u l-Komunità Ewropea u l-Istati Membri tagħha, min-naħa l-oħra (‘il-Kumitat tal-FSE’), b’rabta mal-adozzjoni prevista tar-Regoli ta’ Proċedura tal-Kumitat tal-FSE.

               2.Il-kuntest tal-proposta

               2.1.Il-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra

               Il-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra (‘il-Ftehim’) għandu l-għan li:

               (a)Li jippermetti lill-Ghana li tibbenefika mill-aċċess imkabbar tas-suq mogħti mill-Unjoni fi ħdan il-qafas tan-negozjati tal-EPA u b'hekk jiġi evitat tfixkil kummerċjali bejn il-Ghana u l-Unjoni meta s-sistema kummerċjali tranżitorja tal-Ftehim ta' Cotonou tispiċċa fil-31 ta' Diċembru 2007, sakemm jiġi konkluż EPA sħiħ;

               (b)Li jwitti t-triq għan-negozjar ta' EPA li jikkontribwixxi għat-tnaqqis tal-faqar, jippromwovi integrazzjoni reġjonali, kooperazzjoni ekonomika u governanza tajba fl-Afrika tal-Punent u jtejjeb il-kapaċitajiet tal-Afrika tal-Punent fl-oqsma tal-politika tal-kummerċ u ta' kwistjonijiet konnessi mal-kummerċ;

               (c)Li jippromwovi l-integrazzjoni armonjuża u gradwali tal-Ghana fid-dinja ekonomika skont l-għażliet politiċi tagħha u l-prijoritajiet ta' żvilupp tagħha;

               (d)Li jsaħħaħ irbit eżistenti bejn il-Partijiet abbażi ta' solidarjetà u ta' interess reċiproku;

               (e)Li jinħoloq ftehim kompatibbli mal-Artikolu XXIV tal-GATT 1994.

               Il-Ftehim hu applikat b’mod proviżorju bejn il-Ghana, minn naħa waħda, u l-Unjoni Ewropea u l-Istati Membri tagħha, min-naħa l-oħra, mill-15 ta’ Diċembru 2016.

               2.2.Il-Kumitat tal-FSE

               L-Artikolu 73 tal-Ftehim jistabbilixxi l-Kumitat tal-FSE u jipprovdi li huwa responsabbli għall-amministrazzjoni fl-oqsma kollha koperti mill-Ftehim u t-twettiq tal-impenji kollha msemmija f’dan il-Ftehim.

               L-Artikolu 73 tal-Ftehim jipprevedi li l-Partijiet jaqblu li l-kompożizzjoni, l-organizzazzjoni u l-ħidma tal-Kumitat tal-EPA tirrispetta l-prinċipju ta' ugwaljanza. Il-Kumitat se jiddetermina l-organizzazzjoni u r-regoli tat-tħaddim. Il-laqgħat tal-Kumitat FSE jistgħu jkunu miftuħa wkoll għal partijiet terzi. Il-Kummissjoni tal-Komunità Ekonomika tal-Istati tal-Afrika tal-Punent (ECOWAS) tista' tkun mistiedna għal-laqgħat tal-Kumitat tal-FSE, skont il-proċeduri interni tagħha.

               L-Artikolu 2 tar-Regoli ta’ Proċedura, li għandu jiġi adottat, jindika li l-Kumitat tal-FSE għandu jkun magħmul minn rappreżentanti tal-Unjoni Ewropea u rappreżentanti tal-Ghana, f’livell ministerjali jew uffiċjali għoli .

               L-Artikolu 9 tar-Regoli ta’ Proċedura, li għandu jiġi adottat, jipprevedi li l-Kumitat tal-FSE għandu jadotta d-deċiżjonijiet u r-rakkomandazzjonijiet tiegħu b’kunsens.

               2.3.L-att previst tal-Kumitat tal-FSE

               Matul l-ewwel nofs tal-2020, il-Kumitat tal-FSE għandu jadotta deċiżjoni dwar ir-Regoli ta’ Proċedura tiegħu (“l-att previst”).

               L-għan tal-att previst huwa li jistabbilixxi r-regoli dwar l-organizzazzjoni u l-funzjonament tal-Kumitat tal-FSE.

               3.Il-pożizzjoni li trid tittieħed f’isem l-Unjoni

               Din il-proposta għal Deċiżjoni tal-Kunsill tistabbilixxi l-pożizzjoni li trid tittieħed f’isem l-Unjoni fil-Kumitat tal-FSE stabbilit bil-Ftehim fir-rigward tal-adozzjoni tar-Regoli ta’ Proċedura tal-Kumitat tal-FSE.

               Il-partijiet għall-Ftehim iddiskutew ir-Regoli ta’ Proċedura previsti u qablu li, soġġett għall-proċeduri ta’ teħid ta’ deċiżjonijiet tal-Unjoni, il-Kumitat tal-FSE għandu jadotta dawn ir-Regoli ta’ Proċedura fl-ewwel nofs tal-2020.

               Is-sustanza tar-Regoli ta’ Proċedura previsti hija simili għal dik ta’ Regoli ta’ Proċedura ta’ ftehimiet kummerċjali oħra tal-Unjoni.

               Ir-Regoli ta’ Proċedura huma essenzjali biex jitlesta l-qafas istituzzjonali tal-Ftehim u għalhekk biex tkun żgurata l-implimentazzjoni bla xkiel tal-Ftehim.

               4.Bażi ġuridika

               4.1.Il-bażi ġuridika proċedurali

               4.1.1.Il-Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li jridu jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa tar-regoli tad-dritt internazzjonali li jirregolaw il-korp ikkonċernat. Huwa jinkludi wkoll l-istrumenti li ma jkollhomx effett vinkolanti skont id-dritt internazzjonali iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  1
               .

               4.1.2.Applikazzjoni għal dan il-każ

               Il-Kumitat tal-FSE huwa korp imwaqqaf bi ftehim, jiġifieri l-FSE interim bejn l-UE u l-Ghana.

               L-att li l-Kumitat tal-FSE jintalab jadotta jikkostitwixxi att li jkollu effetti legali peress li se jistabbilixxi regoli legali vinkolanti għall-funzjonament tal-Kumitat tal-FSE.

               L-att previst la jissupplimenta u lanqas jemenda l-qafas istituzzjonali tal-.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) TFUE.

               4.2.Il-bażi ġuridika sostantiva

               4.2.1.Il-Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) TFUE tiddependi primarjament mill-objettiv u mill-kontenut tal-att previst li tittieħed pożizzjoni f’isem l-Unjoni dwaru. Jekk l-att previst ikollu żewġ għanijiet jew żewġ komponenti, u jekk wieħed minn dawk l-għanijiet jew minn dawk il-komponenti jkun jista’ jiġi identifikat bħala dak ewlieni, filwaqt li l-ieħor ikun biss wieħed inċidentali, id-deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva waħda, jiġifieri dik mitluba mill-għan jew mill-komponent ewlieni jew predominanti.

               4.2.2.Applikazzjoni għal dan il-każ

               L-objettiv ewlieni tal-Ftehim u l-kontenut tal-att previst huma relatati mal-politika kummerċjali komuni.

               Għaldaqstant, il-bażi ġuridika sostantiva għad-Deċiżjoni proposta hija l-ewwel subparagrafu tal-Artikolu 207(4) tat-TFUE.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 207(4) tat-TFUE, flimkien mal-Artikolu 218(9) tat-TFUE.

               5.Pubblikazzjoni tal-att previst

               Billi l-att tal-Kumitat tal-FSE se jintroduċi r-regoli ta’ proċedura għall-Kumitat tal-FSE skont il-Ftehim, huwa xieraq li dan jiġi ppubblikat f’Il-Ġurnal Uffiċjali tal-Unjoni Ewropea wara l-adozzjoni tiegħu.

               2020/0045 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Kumitat tal-FSE stabbilit mill-Ftehim interim ta’ Sħubija Ekonomika interim bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-adozzjoni tar-Regoli ta' Proċedura tal-Kumitat tal-FSE

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) l-ewwel subparagrafu, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim interim ta’ Sħubija Ekonomika (‘EPA’) bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra , ġie ffirmat mill-Unjoni Ewropea u l-Istati Membri tagħha fit-28 ta’ Lulju 2016
                  2
                (‘il-Ftehim’). Dan huwa applikat b’mod proviżorju bejn l-Unjoni Ewropea u l-Istati Membri tagħha, minn naħa waħda, u l-Ghana, min-naħa l-oħra, mill-15 ta’ Diċembru 2016
                  3
               .

               (2)Skont l-Artikolu 73(3) tal-Ftehim, il-Kumitt tal-FSE huwa responsabbli għall-amministrazzjoni fl-oqsma koperti minn dak il-Ftehim u t-twettiq tal-impenji kollha msemmija f'dak il-Ftehim. Skont l-Artikolu 73(2) il-Kumitat tal-FSE jiddetermina l-organizzazzjoni u r-regoli ta’ funzjonament tiegħu.

               (3)Il-Kumitat tal-FSE għandu jadotta deċiżjoni fir-rigward tar-Regoli ta’ Proċedura tiegħu fl-ewwel nofs tal-2020.

               (4)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat tal-FSE, peress li d-deċiżjoni prevista tal-Kumitat tal-FSE se tistabbilixxi regoli legalment vinkolanti għall-funzjonament tal-Kumitat tal-FSE,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni għandha tkun ibbażata fuq id-deċiżjoni tal-Kumitat tal-FSE li tistabbilixxi r-Regoli ta’ Proċedura tal-Kumitat tal-FSE mehmuża ma’ din id-Deċiżjoni.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Il-paragrafi 61 sa 64 tas-Sentenza tal-Qorti tal-Ġustizzja tas-7 ta’ Ottubru 2014 fil-Kawża C-399/12, Il-Ġermanja vs Il-Kunsill, ECLI:EU:C:2014:2258.

                     (2)

                        Il-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, (ĠU L 287, 21.10.2016, p. 1).

                     (3)

                        Id-Deċiżjoni tal-Kunsill (UE) 2016/1850 tal-21 ta' Novembru 2008 dwar l-iffirmar u l-applikazzjoni provviżorja tal-Ftehim ta' Sħubija Ekonomika interim bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra

    ---documentbreak---

               IL-KUMMISSJONI EWROPEA
            Brussell, 26.3.2020
            COM(2020) 116 final
            ANNESS
            ta'
            Proposta għal Deċiżjoni tal-Kunsill
            dwar il-pożizzjoni li trid tittieħed f'isem l-Unjoni Ewropewa fil-Kumitat tal-FSE stabbilit mill-Ftehim interim ta' Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, rigward l-adozzjoni tar-Regoli ta’ Proċedura tal-Kumitat tal-FSE

               HEMŻA

               DEĊIŻJONI Nru …/2020 TAL-KUMITAT TAL-FSE

               stabbilita mill-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, rigward l-adozzjoni tar-Regoli ta’ Proċedura tal-Kumitat tal-FSE

               IL-KUMITAT TAL-FSE,

               Wara li kkunsidra l-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra
                  1
                (minn hawn ‘il quddiem imsejjaħ “il-Ftehim”), iffirmat fi Brussell fit-28 ta’ Lulju 2016, u b’mod partikolari l-Artikolu 73 tiegħu,

               Filwaqt li kkunsidra li l-Ftehim jipprovdi li l-Kumitat tal-FSE għandu jiddetermina r-regoli tiegħu tal-organizzazzjoni u tal-funzjonament tiegħu,

               ADOTTA DIN ID-DEĊIŻJONI:

               Artikolu 1

               Ir-Regoli ta’ Proċedura tal-Kumitat tal-FSE huma stabbiliti kif imniżżel fl-Anness.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi,

               ANNESS

               REGOLI TA’ PROĊEDURA GĦALL-KUMITAT TAL-FSE

               stabbiliti permezz tal-Artikolu 73 tal-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra

               ARTIKOLU 1

               Ir-rwol u l-Isem tal-Kumitat tal-FSE

               1.Il-Kumitat stabbilit skont l-Artikolu 73(1) tal-Ftehim interim ta’ Sħubija Ekonomika bejn il-Ghana, minn naħa waħda, u l-Komunità Ewropea u l-Istati Membri tagħha, min-naħa l-oħra, (minn hawn ‘il quddiem imsejjaħ “il-Ftehim”), hu responsabbli għall-kwistjonijiet kollha msemmija fl-Artikolu 73(3) tal-Ftehim.

               2.Il-Kumitat imsemmi hawn fuq għandu jkun imsemmi f’dokumenti tal-Kumitat, inklużi deċiżjonijiet u rakkomandazzjonijiet, bħala “Kumitat tal-FSE”.

               ARTIKOLU 2

               Kompożizzjoni u Presidenza

               1.Il-Kumitat tal-FSE huwa magħmul minn rappreżentanti tal-Unjoni Ewropea u minn rappreżentanti tal-Ghana fil-livell ministerjali jew f’livell uffiċjali għoli, jew minn dawk iddeżinjati minnhom.

               2.Ir-rappreżentanza tal-Partijiet għandha normalment tkun f’livell ta’ uffiċjali għolja, jew eċċezzjonalment fil-livell ministerjali kull meta ż-żewġ Partijiet jaqblu li ċ-ċirkostanzi jeħtieġu hekk.

               3.Il-Kumitat tal-FSE fil-livell ministerjali għandu jkun kopresedut mill-Membru tal-Kummissjoni Ewropea inkarigat mill-kummerċ u mill-Ministru għall-Kummerċ u l-Industrija tal-Ghana.

               4.Il-Kumitat tal-FSE f’livell uffiċjali għoli għandu jkun kopresedut minn uffiċjal għoli bħala rappreżentant tal-Kummissjoni Ewropea u minn uffiċjal għoli bħala rappreżentant tal-Ghana.

               5.Kull Parti għandha tinnotifika lill-Parti l-oħra dwar l-isem, il-pożizzjoni u d-dettalji ta’ kuntatt tal-uffiċjal għoli li huwa inkarigat biex jikkopresiedi l-Kumitat tal-FSE għal dik il-Parti. Dan l-uffiċjal għoli jitqies li jkollu l-awtorizzazzjoni li jirrappreżenta l-Parti sad-data li l-Parti tkun innotifikat lill-Parti l-oħra bħala Kopresident ġdid.

               ARTIKOLU 3

               Segretarjat

               1.L-uffiċjali mid-dipartiment responsabbli għall-Kummerċ għal kull Parti għandhom jaġixxu flimkien bħala s-Segretarjat tal-Kumitat tal-FSE.

               2.Skont l-Artikolu 73(4) tal-Ftehim, kull Parti għandha tinnotifika lill-Parti l-oħra dwar l-isem, il-pożizzjoni u d-dettalji ta’ kuntatt tal-uffiċjal li huwa l-membru tas-Segretarjat tal-Kumitat tal-FSE għal dik il-Parti. Dan l-uffiċjal hu preżunt li jibqa’ jaġixxi bħala membru tas-Segretarjat tal-Parti sad-data li fiha l-Parti tavża lill-Parti l-oħra b’membru ġdid.

               ARTIKOLU 4

               Laqgħat

               1.Il-Kumitat tal-FSE għandu jiltaqa’ darba fis-sena, sakemm il-Kopresidenti ma jiddeċidux mod ieħor, jew f’każijiet urġenti fuq talba ta’ waħda mill-Partijiet.

               2.Il-laqgħat għandhom isiru f’data u f’ħin miftiehma alternattivament fi Brussell u f’Accra, sakemm ma jkunx miftiehem mod ieħor mill-Kopresidenti.

               3.Il-laqgħat għandhom jissejħu mill-Kopresident tal-Parti li tkun qed tospita l-laqgħa.

               4.Laqgħa tista’ ssir personalment jew b’vidjokonferenza jew bi kwalunkwe mezz ieħor.

               ARTIKOLU 5

               Id-Delegazzjonijiet

               F’perjodu ta’ żmien raġonevoli qabel il-laqgħa, l-uffiċjal li jkun qed jaġixxi bħala s-Segretarju tal-Kumitat tal-FSE għal kull Parti għandu jinforma lill-uffiċjal li jaġixxi bħala s-Segretarju tal-Parti l-oħra dwar il-kompożizzjoni maħsuba tad-delegazzjonijiet tal-Unjoni Ewropea u tal-Ghana rispettivament. Il-listi għandhom jispeċifikaw l-isem u l-funzjoni ta’ kull membru tad-delegazzjoni.

               ARTIKOLU 6

               Aġenda tal-laqgħat

               1.Mill-inqas 14-il jum qabel il-laqgħa, is-Segretarju tal-Kumitat tal-FSE għandu jfassal aġenda proviżorja għal kull laqgħa abbażi ta’ proposta magħmula mill-Parti li tkun qed tospita l-laqgħa, bi skadenza biex il-Parti l-oħra tipprovdi l-kummenti tagħha.

               2.L-aġenda tiġi adottata mill-Kumitat tal-FSE fil-bidu ta’ kwalunkwe laqgħa. Il-punti li ma jidhrux fuq l-aġenda proviżorja jistgħu jitqiegħdu fuq l-aġenda b’kunsens.

               ARTIKOLU 7

               Stedina ta’ esperti

               Il-kopresidenti tal-Kumitat tal-FSE jistgħu, bi ftehim reċiproku, jistiednu esperti (jiġifieri uffiċjali mhux governattivi) biex jattendu l-laqgħat tal-Kumitat tal-FSE sabiex jipprovdu informazzjoni dwar suġġetti speċifiċi u biss għall-partijiet tal-laqgħa fejn jiġu diskussi suġġetti speċifiċi bħal dawn.

               ARTIKOLU 8

               Minuti

               1.L-abbozz tal-minuti ta’ kull laqgħa għandu jitfassal mill-uffiċjal bħala membru tas-Segretarjat tal-Parti li tkun qed tospita l-laqgħa, fi żmien 21 jum minn tmiem il-laqgħa, sakemm ma jkunx deċiż mod ieħor mill-Kopresidenti. L-abbozz tal-minuti għandu jintbagħat għall-kummenti lill-membru tas-Segretarjat tal-Parti l-oħra. Fejn ir-regoli preżenti japplikaw għal-laqgħat tas-sottokumitati, il-minuti tal-laqgħa tas-sottokumitat għandhom ikunu disponibbli għal kwalunkwe laqgħa sussegwenti tal-Kumitat tal-FSE.

               2.Bħala regola ġenerali, il-minuti għandhom jiddeskrivu fil-qosor kull punt fl-aġenda, u fejn japplika jispeċifikaw:

               (a)id-dokumenti kollha sottomessi lill-Kumitat tal-FSE;

               (b)kwalunkwe dikjarazzjoni li waħda mill-Kopresidenti tal-Kumitat tal-FSE tkun talbet li tiddaħħal fil-minuti; kif ukoll

               (c)id-deċiżjonijiet meħuda, ir-rakkomandazzjonijiet magħmula, id-dikjarazzjonijiet miftiehma u l-konklużjonijiet adottati dwar punti speċifiċi.

               3.Il-minuti għandhom jinkludu lista tad-deċiżjonijiet kollha tal-Kumitat tal-FSE meħuda bi proċedura bil-miktub skont l-Artikolu 9(2) mill-aħħar laqgħa tal-Kumitat.

               4.Il-minuti għandhom jinkludu wkoll lista tal-ismijiet, it-titoli u l-kapaċità tal-individwi kollha li attendew il-laqgħa tal-Kumitat tal-FSE.

               5.Is-Segretarju għandu jaġġusta l-abbozz tal-minuti abbażi tal-kummenti riċevuti u l-abbozz tal-minuti, kif rivedut, għandu jiġi approvat mill-Partijiet fi żmien 60 jum mid-data tal-laqgħa, jew minn kwalunkwe data oħra miftiehma mill-Kopresidenti. Ladarba approvati, is-Segretarjat għandu jistabbilixxi żewġ kopji oriġinali tal-minuti, u kull Parti għandha tirċievi kopja oriġinali tal-minuti.

               ARTIKOLU 9

               Deċiżjonijiet u rakkomandazzjonijiet

               1.Il-Kumitat tal-FSE jista’ jadotta deċiżjonijiet u rakkomandazzjonijiet fir-rigward tal-kwistjonijiet kollha fejn il-Ftehim jipprovdi hekk. Il-Kumitat tal-FSE għandu jadotta deċiżjonijiet u rakkomandazzjonijiet b’kunsens.

               2.Fil-perjodu ta’ bejn il-laqgħat, il-Kumitat tal-EPA jista’ jadotta deċiżjonijiet jew rakkomandazzjonijiet bi proċedura bil-miktub. Għal dak il-għan, it-test ta’ abbozz ta’ deċiżjoni jew rakkomandazzjoni għandu jiġi ppreżentat bil-miktub minn Kopresident lill-Kopresident l-ieħor. Il-parti l-oħra għandu jkollha xahar, jew kwalunkwe perjodu itwal ta’ żmien speċifikat mill-Parti li qed tagħmel il-proposta, biex tesprimi l-qbil tagħha dwar l-abbozz ta’ deċiżjoni jew rakkomandazzjoni. Jekk il-Parti l-oħra ma tesprimix il-qbil tagħha, id-deċiżjoni jew ir-rakkomandazzjoni proposta għandha tiġi diskussa u tista’ tiġi adottata fil-laqgħa li jmiss tal-Kumitat tal-FSE. L-abbozzi ta’ deċiżjonijiet jew rakkomandazzjonijiet għandhom jitqiesu bħala adottati ladarba l-Parti l-oħra tesprimi l-qbil tagħha u għandha tiġi rreġistrata fil-minuti tal-laqgħa li jmiss tal-Kumitat skont l-Artikolu 8(3).

               3.Fejn il-Kumitat tal-FSE ikollu s-setgħa li jadotta deċiżjonijiet jew rakkomandazzjonijiet skont il-Ftehim, dawn l-atti jingħatalhom it-titolu ta’ “Deċiżjoni” jew “Rakkomandazzjoni” rispettivament. Is-Segretarjat tal-Kumitat tal-FSE għandu jagħti numru tas-serje progressiv, id-data tal-adozzjoni u deskrizzjoni tas-suġġett għal kull deċiżjoni jew rakkomandazzjoni meħuda. Kull deċiżjoni u rakkomandazzjoni għandha tipprovdi għad-data tad-dħul fis-seħħ tagħha.

               4.Id-deċiżjonijiet u r-rakkomandazzjonijiet adottati mill-Kumitat tal-FSE għandhom jiġu stabbiliti f’żewġ kopji, awtentikati mill-Kopresidenti u trażmessi lil kull Parti.

               ARTIKOLU 10

               Trasparenza

               1.Il-Kumitat tal-FSE jista’ jiddeċiedi li jiltaqa’ fil-pubbliku.

               2.B’konformità mal-Artikolu 73(5) tal-Ftehim il-Kopresidenti jistgħu, bi ftehim reċiproku, jistiednu għal-laqgħat tal-Kumitat tal-FSE rappreżentanti tas-soċjetà ċivili biex jattendu bħala osservaturi kif ukoll partijiet terzi oħra, bħall-Unjoni Ekonomika u Monetarja tal-Afrika tal-Punent (WAEMU) u l-Kummissjoni tal-Komunità Ekonomika tal-Istati tal-Afrika tal-Punent (ECOWAS).

               3.Kull Parti tista’ tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tal-Kumitat tal-FSE fil-pubblikazzjoni uffiċjali rispettiva tagħha jew online.

               4.Id-dokumenti kollha sottomessi minn Parti għandhom jitqiesu bħala kunfidenzjali, sakemm dik il-Parti ma tiddeċidix mod ieħor.

               5.L-aġendi proviżorji tal-laqgħat għandhom isiru pubbliċi qabel issir il-laqgħa tal-Kumitat. Il-minuti tal-laqgħat għandhom isiru pubbliċi wara l-approvazzjoni tagħhom skont l-Artikolu 8.

               6.Il-pubblikazzjoni tad-dokumenti msemmija fil-paragrafi 3 sa 5 għandha ssir f’konformità mar-regoli applikabbli tal-protezzjoni tad-data ta’ kull Parti.

               ARTIKOLU 11

               Lingwi

               1.Il-lingwa ta’ ħidma tal-Kumitat tal-FSE hija l-Ingliż.

               2.Il-Kumitat tal-FSE għandu jadotta deċiżjonijiet dwar l-emenda jew l-interpretazzjoni tal-Ftehim fil-lingwi tat-testi awtentiċi tal-Ftehim. Id-deċiżjonijiet l-oħra kollha tal-Kumitat tal-FSE għandhom jiġu adottati fil-lingwa ta’ ħidma msemmija fil-paragrafu 1.

               3.Ir-regoli ta’ Proċedura attwali u kwalunkwe deċiżjoni adottata mill-Kumitat tal-FSE, bl-eċċezzjoni ta’ deċiżjonijiet tal-Kumitat li jemenda jew jinterpreta l-Ftehim, huma awtentiċi fil-lingwi ta’ ħidma tal-Kumitat. Id-deċiżjonijiet tal-Kumitat tal-EPA li jemendaw jew jinterpretaw il-Ftehim huma awtentiċi fil-lingwi kollha li fihom il-Ftehim ikun awtentiku.

               4.Kull Parti għandha tkun responsabbli għat-traduzzjoni ta’ deċiżjonijiet u dokumenti oħra fil-lingwa(i) uffiċjali tagħha, jekk meħtieġ skont dan l-Artikolu, u għandha tissodisfa l-infiq assoċjat ma’ tali traduzzjonijiet.

               ARTIKOLU 12

               Spejjeż

               1.Kull Parti għandha tkopri l-ispejjeż li tagħmel minħabba l-parteċipazzjoni fil-laqgħat tal-Kumitat tal-FSE, kemm fir-rigward tal-persunal, l-ivvjaġġar u l-ispejjeż ta’ sussistenza kif ukoll fir-rigward tal-ispejjeż ta’ konferenezi bil-video jew bit-telefon, posta u telekomunikazzjoni.

               2.L-ispejjeż marbutin mal-organizzazzjoni tal-laqgħat u mar-riproduzzjoni tad-dokumenti għandhom jitħallsu mill-Parti li tospita l-laqgħa.

               3.In-nefqa marbuta mal-forniment tas-servizzi tal-interpretazzjoni minn u lejn il-lingwi ta’ ħidma matul il-laqgħat tal-Kumitat tal-FSE titħallas mill-Parti li tkun qed tospita l-laqgħa.

               ARTIKOLU 13

               Il-Kumitat Speċjali għall-iffaċilitar tad-dwana u tal-kummerċ

               1.Il-Kumitat Speċjali għad-dwana u l-faċilitazzjoni tal-kummerċ għandu jiġi stabbilit skont l-Artikolu 34 tal-Ftehim għall-finijiet speċifikati f’dak l-Artikolu.

               2.F’konformità mal-Artikolu 34, il-Kumitat Speċjali dwar il-faċilitazzjoni doganali u kummerċjali għandu jirrapporta lill-Kumitat tal-FSE dwar ir-riżultati, id-deċiżjonijiet u l-konklużjonijiet minn kull waħda mil-laqgħat tiegħu. Il-Kumitat tal-FSE għandu jkun infurmat bil-miktub dwar il-punti ta’ kuntatt magħżula mill-Kumitat Speċjali. Il-korrispondenza kollha rilevanti, id-dokumenti u l-komunikazzjonijiet tal-Kumitat Speċjali dwar l-implimentazzjoni u l-applikazzjoni tal-Kapitolu 3 (Dwana u faċilitazzjoni tal-kummerċ) tal-Ftehim għandhom jintbagħtu simultanjament lis-Segretarjat tal-Kumitat tal-FSE.

               3.Ir-regoli ta’ Proċedura attwali għandhom japplikaw mutatis mutandis għall-Kumitat Speċjali.

               ARTIKOLU 14

               Gruppi ta’ ħidma

               Għat-twettiq effettiv tal-funzjonijiet previsti fl-Artikolu 73(3) tal-Ftehim u f’konformità mal-Artikolu 73(2), il-Kumitat tal-FSE jista’ jiddeċiedi li joħloq taħt l-awtorità tiegħu l-gruppi ta’ ħidma biex jiffaċilita d-diskussjoni teknika dwar suġġetti speċifiċi skont il-Ftehim. Il-Kumitat tal-FSE għandu jiddetermina l-kompożizzjoni u l-kompiti ta’ dawn il-gruppi ta’ ħidma. Il-gruppi ta’ ħidma għandhom jirrapportaw lill-Kumitat tal-FSE.

               ARTIKOLU 15

               Emendi għar-Regoli ta’ Proċedura

               Dawn ir-Regoli ta’ Proċedura jistgħu jiġu emendati bil-miktub b’deċiżjoni tal-Kumitat tal-FSE skont l-Artikolu 9.

                     (1)

                        ĠU L 287, 21.10.2016, p. 3.


               IL-KUMMISSJONI EWROPEA
            Brussell, 26.6.2020
            COM(2020) 267 final
            2020/0129(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra, fir-rigward tal-adozzjoni tal-emendi tal-Protokolli 1 u 4 tal-Ftehim

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna deċiżjoni li tistabbilixxi l-pożizzjoni li għandha tittieħed f’isem l-Unjoni fil-Kumitat Konġunt stabbilit skont il-Ftehim bejn il-Komunità Ewropea minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra, għall-adozzjoni ta’ deċiżjoni tal-Kumitat Konġunt li temenda l-Protokolli 1 u 4 tal-Ftehim.

               2.Kuntest tal-proposta

               2.1.Il-Ftehim

               Il-Ftehim bejn il-Komunità Ewropea minn naħa waħda u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra (“il-Ftehim”), ġie konkluż mill-Komunità Ewropea permezz tad-Deċiżjoni tal-Kunsill 97/126/KE
                  1
               . Il-Ftehim għandu l-għan li jippromwovi, permezz tat-tkabbir tal-kummerċ reċiproku, l-iżvilupp armonjuż tar-relazzjonijiet ekonomiċi bejn il-Komunità u l-Gżejjer Faeroe, jipprovdi kundizzjonijiet ġusti għall-kompetizzjoni fil-kummerċ bejn il-Partijiet u jikkontribwixxi għall-eliminazzjoni ta’ ostakli għall-kummerċ. Il-Ftehim daħal fis-seħħ fl-1 ta’ Jannar 1997.

               2.2.Il-Kumitat Konġunt

               Il-Kumitat Konġunt, stabbilit skont l-Artikolu 31(1) tal-Ftehim, huwa responsabbli għall-amministrazzjoni tal-Ftehim u jiżgura l-implimentazzjoni tajba tiegħu. L-Artikolu 34(1) tal-Ftehim jagħti s-setgħa lill-Kumitat Konġunt biex jemenda d-dispożizzjonijiet tal-Protokolli tal-Ftehim.

               2.3.L-att previst tal-Kumitat Konġunt

               L-Artikolu 36 tal-Ftehim jipprevedi li, fuq talba tal-Gżejjer Faeroe, l-Unjoni se tikkunsidra li ttejjeb il-possibbiltajiet ta’ aċċess għal prodotti speċifiċi u li testendi l-konċessjonijiet tariffarji tagħha għall-prodotti tas-sajd tal-Gżejjer Faeroe.

               F’konformità mar-riżultati tan-negozjati bejn il-Kummissjoni Ewropea u l-Gżejjer Faeroe, il-Kumitat Konġunt se jadotta deċiżjoni rigward l-emendi tal-Protokolli 1 u 4 tal-Ftehim, kif maqbul waqt it-18-il laqgħa tal-Kumitat Konġunt li saret f’Norðragøta, il-Gżejjer Faeroe fid-9 ta’ Ottubru 2019.

               3.Pożizzjoni li għandha tittieħed f’isem l-Unjoni

               L-emendi proposti għandhom l-għan li jżidu l-aċċess għas-suq għaż-żewġ Partijiet, kif maqbul fid-9 ta’ Ottubru 2019 waqt it-18-il laqgħa tal-Kumitat Konġunt. Hemm tliet emendi materjali:

               –Protokoll 1: Jiżdiedu l-aringi żgħar jew il-laċċi koħol friżati jew preservati (il-kodiċijiet NM 0303 53 90 u 1604 13 90) mal-lista ta’ prodotti fit-Tabella I tal-Anness tal-Protokoll 1 tal-Ftehim, li jindika d-dazji doganali preferenzjali u l-kundizzjonijiet oħra li għandhom jiġu applikati fuq l-importazzjoni fil-Komunità ta’ prodotti li joriġinaw minn u li ġejjin mill-Gżejjer Faeroe. L-Unjoni se tapplika dazji żero tal-importazzjoni għal dawn il-prodotti li joriġinaw mill-Gżejjer Faeroe. Il-Gżejjer Faeroe ressqu din it-talba lill-Unjoni skont l-Artikolu 36 tal-Ftehim u l-Partijiet qablu li jemendaw il-Protokoll 1.

               –Protokoll 4: Jitħassru n-nota 1 f’qiegħ il-paġna u l-paragrafu 2 tal-Artikolu 1 tal-Protokoll 4 tal-Ftehim. In-nota 1 f’qiegħ il-paġna fiha restrizzjoni dwar il-glutina miżjuda fl-għalf tal-ħut esportat mill-Gżejjer Faeroe lejn l-Unjoni, li tapplika għall-kodiċijiet NM ex 2309 90 10, ex 2309 90 31 u ex 2309 90 41. Il-paragrafu 2 jirreferi għar-rekwiżiti ta’ ċertifikazzjoni u ta’ kontroll fir-rigward tal-kwota tariffarja stabbilita għall-għalf tal-ħut skont il-kodiċijiet NM ex 2309 90 10, ex 2309 90 31 u ex 2309 90 41. Il-Gżejjer Faeroe inizjalment għamlu t-talba għat-tħassir fil-laqgħa tal-Kumitat Konġunt f’Novembru 2017, bl-argument li l-kompożizzjoni tal-għalf tal-ħut għas-settur tal-akkwakultura kienet żviluppat ħafna, u dan għamel il-glutina komponent aktar importanti.

               –Protokoll 4: Jiżdied artikolu ġdid li jistabbilixxi kwoti tariffarji għal prodotti tal-laħam esportati mill-Unjoni lejn il-Gżejjer Faeroe. Fil-qafas tan-negozjati msemmija hawn fuq, l-Unjoni talbet żieda fl-aċċess għas-suq għall-esportazzjonijiet tal-laħam tan-nagħaġ tal-Unjoni lejn il-Gżejjer Faeroe. Il-Partijiet qablu li jistabbilixxu kwota tariffarja għal firxa ta’ prodotti tan-nagħaġ (il-kodiċijiet NM 0204, 0206 80 99, 0206 90 99, 0210 90 11, 0210 90 60, ex 0210 90 90). Il-kwota tariffarja, li biha se japplika d-dazju żero tal-importazzjoni, se tiġi introdotta gradwalment: 40 tunnellata mill-adozzjoni tal-att previst (jiġifieri mill-2020), u 80 tunnellata wara tliet snin (jiġifieri mill-2023).

               Il-Kummissjoni infurmat lill-Istati Membri dwar l-eżitu ta’ dawn in-negozjati matul il-laqgħa tal-Grupp ta’ Ħidma tal-Kunsill l-Assoċjazzjoni Ewropea tal-Kummerċ Ħieles (EFTA), li saret fl-24 ta’ Ottubru 2019.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (it-TFUE) jipprevedi deċiżjonijiet tal-Kunsill li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

               Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa tar-regoli tad-dritt internazzjonali li jirregolaw il-korp ikkonċernat. Jinkludi wkoll strumenti li ma jkollhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  2
               .

               4.1.2.Applikazzjoni għal dan il-każ

               Il-Kumitat Konġunt huwa korp stabbilit mill-Ftehim. L-att, li l-Kumitat Konġunt huwa mitlub jadotta, jikkostitwixxi att li jkollu effetti legali. L-att previst se jemenda l-Protokolli 1 u 4 tal-Ftehim skont l-Artikolu 34(1) tal-Ftehim u dawk l-emendi se jkollhom effett vinkolanti fuq il-Partijiet.  L-att previst la jissupplimenta u lanqas jemenda l-qafas istituzzjonali tal-Ftehim.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE tiddependi primarjament mill-objettiv u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u jekk wieħed minn dawn l-għanijiet jew il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment wieħed inċidentali, id-deċiżjoni skont l-Artikolu 218(9) tat-TFUE trid tkun imsejsa fuq bażi ġuridika sostantiva waħda, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għal dan il-każ

               L-objettiv u l-kontenut tal-att previst huma relatati mal-politika kummerċjali komuni. Għalhekk, il-bażi ġuridika sostantiva tad-deċiżjoni proposta hija l-Artikolu 207 tat-TFUE.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-ewwel subparagrafu tal-Artikolu 207(4) tat-TFUE flimkien mal-Artikolu 218(9) tiegħu.

               5.Pubblikazzjoni tal-att previst

               Billi l-att tal-Kumitat Konġunt se jemenda l-Protokolli 1 u 4 tal-Ftehim, ikun xieraq li dan jiġi ppubblikat f’Il-Ġurnal Uffiċjali tal-Unjoni Ewropea, wara l-adozzjoni tiegħu.

               2020/0129 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra, fir-rigward tal-adozzjoni tal-emendi tal-Protokolli 1 u 4 tal-Ftehim

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim bejn il-Komunità Ewropea minn naħa waħda u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra (“il-Ftehim”), ġie konkluż mill-Komunità Ewropea permezz tad-Deċiżjoni tal-Kunsill 97/126/KE
                  3
                u daħal fis-seħħ fl-1 ta’ Jannar 1997.

               (2)Skont l-Artikolu 34 tal-Ftehim, il-Kumitat Konġunt jista’ jemenda d-dispożizzjonijiet tal-Protokolli tal-Ftehim.

               (3)Wara n-negozjati, il-Gvern Lokali tal-Gżejjer Faeroe u l-Unjoni qablu li jemendaw ċerti dispożizzjonijiet tal-Protokolli 1 u 4 tal-Ftehim. Dawn l-emendi għandhom l-għan li jwessgħu l-ambitu tal-aċċess għas-suq għaż-żewġ Partijiet fi prodotti magħżula.

               (4)Il-Kumitat Konġunt se jadotta deċiżjoni fir-rigward tal-emendi tal-Protokolli 1 u 4 tal-Ftehim.

               (5)Jixraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt, peress li d-deċiżjoni li temenda l-Protokolli 1 u 4 tal-Ftehim se tkun vinkolanti għall-Unjoni,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-Kumitat Konġunt fir-rigward tal-emendi tal-Protokolli 1 u 4 tal-Ftehim għandha tkun ibbażata fuq l-abbozz tad-Deċiżjoni tal-Kumitat Konġunt mehmuż ma’ din id-Deċiżjoni.

               Artikolu 2

               Id-deċiżjoni tal-Kumitat Konġunt għandha tiġi ppubblikata f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Id-Deċiżjoni tal-Kunsill 97/126/KE tas-6 ta’ Diċembru 1996 dwar il-konklużjoni ta’ ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (ĠU L 53, 22.2.1997, p. 1).

                     (2)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, fil-kawża C-399/12, ECLI:EU:C:2014:2258, il-paragrafi 61 sa 64.

                     (3)

                        Id-Deċiżjoni tal-Kunsill 97/126/KE tas-6 ta’ Diċembru 1996 dwar il-konklużjoni ta’ ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (ĠU L 53, 22.2.1997, p. 1).

    ---documentbreak---

               IL-KUMMISSJONI EWROPEA
            Brussell, 26.6.2020
            COM(2020) 267 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra, fir-rigward tal-adozzjoni tal-emendi tal-Protokolli 1 u 4 tal-Ftehim

               ABBOZZ

               TAD-DEĊIŻJONI Nru .../… TAL-KUMITAT KONĠUNT KE/GŻEJJER FAEROE

               ta’ … 2020

               li temenda l-Protokolli 1 u 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra

               Il-KUMITAT KONĠUNT,

               Wara li kkunsidraw il-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra
                  1
               , u b’mod partikolari l-Artikolu 34(1) tiegħu,

               Billi:

               (1)Il-Protokoll 1 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (“il-Ftehim”) jikkonċerna t-trattament tariffarju u l-arranġamenti applikabbli għal ċerti ħut u prodotti tas-sajd rilaxxati għal ċirkolazzjoni libera fl-Unjoni Ewropea jew importati fil-Gżejjer Faeroe. L-Anness tal-Protokoll 1 jindika d-dazji doganali preferenzjali u l-kundizzjonijiet l-oħra li għandhom jiġu applikati fuq l-importazzjonijiet fl-Unjoni Ewropea ta’ prodotti li joriġinaw minn jew li ġejjin mill-Gżejjer Faeroe.

               (2)Il-Gżejjer Faeroe ressqu talba abbażi tal-Artikolu 36 tal-Ftehim biex il-kodiċijiet NM 0303 53 90 u 1604 13 90 jiżdiedu mal-Anness tal-Protokoll 1 tal-Ftehim. L-Unjoni Ewropea tikkunsidra, wara l-eżami tas-suq rilevanti, li dawn il-prodotti jistgħu jiġu importati mingħajr dazju fl-Unjoni Ewropea u mingħajr restrizzjonijiet kwantitattivi.

               (3)Il-Protokoll 4 tal-Ftehim jikkonċerna d-dispożizzjonijiet speċjali applikabbli għall-importazzjonijiet ta’ ċerti prodotti agrikoli għajr dawk elenkati fil-Protokoll 1.

               (4)Skont l-Artikolu 1 tal-Protokoll 4 tal-Ftehim, l-Unjoni Ewropea inizjalment tat konċessjonijiet tariffarji għall-għalf tal-ħut tal-Gżejjer Faeroe, fir-rigward ta’ kwota tariffarja mingħajr dazju annwali ta’ 5 000 tunnellata. Din il-kwota tariffarja bla dazju ġiet emendata bid-Deċiżjoni Nru 2/98 tal-Kumitat Konġunt KE/Danimarka-Gżejjer Faeroe
                  2
               , li żdiedet għal 10 000 tunnellata mill-1 ta’ Jannar 2000 u bid-Deċiżjoni Nru 1/2007 tal-Kumitat Konġunt KE/Danimarka-Gżejjer Faeroe
                  3
               , li żdiedet għal 20 000 tunnellata u bil-kundizzjoni li l-għalf tal-ħut li jibbenefika mir-reġim preferenzjali ta’ importazzjoni ma jkollux glutina miżjuda.

               (5)Il-Gżejjer Faeroe talbu li jiġi emendat il-Protokoll 4 tal-Ftehim billi jitneħħew ir-restrizzjonijiet fuq il-glutina miżjuda li tinsab fl-għalf tal-ħut li jibbenefika mit-trattament preferenzjali, peress li l-glutina saret materja prima essenzjali fil-kompożizzjoni tal-għalf tal-ħut.

               (6)L-Artikolu 2 tal-Protokoll 4 tal-Ftehim jelenka l-prodotti li joriġinaw mill-Unjoni Ewropea, li jaqgħu taħt il-Kapitoli 1 sa 24 tas-Sistema Armonizzata, li għalihom il-Gżejjer Faeroe ma jagħtux libertà minn tariffi u dazji meta jiġu importati fil-Gżejjer Faeroe.

               (7)L-Unjoni Ewropea talbet li tinfetaħ kwota tariffarja bla dazju għall-kodiċi NM 0204, 0206 80 99, 0206 90 99, 0210 90 11, 0210 90 60, ex 0210 90 90, li huma elenkati fl-Artikolu 2 tal-Protokoll 4. Il-Gżejjer Faeroe jikkunsidraw li tista’ tingħata kwota tariffarja bla dazju ta’ 80 tunnellata ta’ esportazzjonijiet tal-Unjoni Ewropea ta’ dawn il-prodotti, suġġetti għal perjodu ta’ tranżizzjoni ta’ tliet snin bi kwota tariffarja bla dazju ta’ 40 tunnellata.

               (8)Għalhekk, jenħtieġ li l-Protokolli 1 u 4 jiġu emendati skont dan,

               ADOTTAT DIN ID-DEĊIŻJONI:

               Artikolu 1

               It-Tabella I fl-Anness tal-Protokoll 1 tal-Ftehim hija emendata kif ġej:

               (1)Bejn il-kodiċi NM 0303 50 98 u l-kodiċi NM 0303 60 11, tiddaħħal ir-ringiela li ġejja:

                        “0303 53 90

                        – – – Aringi żgħar jew laċċi koħol (Sprattus sprattus)

                        0”

               (2)Bejn il-kodiċi NM 1604 12 99 u l-kodiċi NM 1604 19, jiddaħħlu ir-ringieli li ġejjin:

                        “1604 13

                        1604 13 90

                        – – Sardin, sardinelli u aringi żgħar jew laċċi koħol

                        – – – Sardin:

                        – – – Oħrajn

                        0”

               Artikolu 2

               Il-Protokoll 4 tal-Ftehim huwa emendat kif ġej:

               (1)L-Artikolu 1 huwa sostitwit b’dan li ġej:

               “Artikolu 1

               L-Unjoni Ewropea għandha tagħti lill-prodotti li joriġinaw minn u li ġejjin mill-Gżejjer Faeroe l-kwoti tariffarji li ġejjin:

                        Kodiċi NM

                        Deskrizzjoni

                        Rata ta’ dazju

                        Kwota tariffarja (TQ) fit-tunnellata

                        0204

                        0206 80 99

                        0206 90 99

                        0210 90 11

                        0210 90 19

                        0210 90 60

                        ex 1601

                        ex 1602

                        Laħam tan-nagħaġ jew tal-mogħoż, frisk, imkessaħ jew iffriżat

                        Ġewwieni li jittiekel tan-nagħaġ u l-mogħoż, frisk jew imkessaħ

                        Ġewwieni li jittiekel tan-nagħaġ u l-mogħoż, iffriżat

                        Laħam tan-nagħaġ jew tal-mogħoż, immellaħ, fis-salmura, imnixxef jew affumikat, bl-għadma

                        Laħam tan-nagħaġ jew tal-mogħoż, immellaħ, fis-salmura, imnixxef jew affumikat, mingħajr għadma

                        Ġewwieni li jittiekel tal-laħam tan-nagħaġ jew tal-mogħoż, immellaħ, fis-salmura, imnixxef jew affumikat

                        Zalzett u prodotti simili, ta’ laħam, ġewwieni tal-laħam jew demm; preparazzjonijiet tal-ikel ibbażati fuq dawn il-prodotti:

                        — Tan-nagħaġ u tal-mogħoż

                        Laħam, ġewwieni tal-laħam jew demm ieħor preparat jew ppreservat:

                        — Tan-nagħaġ u tal-mogħoż

                        0

                        0

                        0

                        0

                        0

                        0

                        0

                        20

                        ex 2309 90 10

                        ex 2309 90 31

                        ex 2309 90 41

                        Għalf tal-ħut

                        0

                        20 000

               ”

               (2)Jiżdied l-Artikolu 3 li ġej:

               “Artikolu 3

               Il-Gżejjer Faeroe għandhom jiftħu l-kwoti tariffarji li ġejjin għall-prodotti li joriġinaw minn jew li ġejjin mill-Unjoni Ewropea:

                        Kodiċi NM

                        Deskrizzjoni

                        Rata ta’ dazju

                        Kwota tariffarja (TQ) fit-tunnellata

                        0204

                        0206 80 99

                        0206 90 99

                        0210 90 11

                        0210 90 60

                        ex 0210 90 90

                        Laħam tan-nagħaġ jew tal-mogħoż, frisk, imkessaħ jew iffriżat

                        Ġewwieni li jittiekel tan-nagħaġ u l-mogħoż, frisk jew imkessaħ

                        Ġewwieni li jittiekel tan-nagħaġ u l-mogħoż, iffriżat

                        Laħam tan-nagħaġ jew tal-mogħoż, immellaħ, fis-salmura, imnixxef jew affumikat, bl-għadma

                        Ġewwieni li jittiekel tal-laħam tan-nagħaġ jew tal-mogħoż, immellaħ, fis-salmura, imnixxef jew affumikat

                        Dqiq u pasti li jittieklu tal-laħam jew tal-ġewwieni tan-nagħaġ u l-mogħoż

                        0

                        0

                        0

                        0

                        0

                        0

                        40 fl-2020, fl-2021 u fl-2022:

                        80 mis-sena 2023

               ”

               (3)L-Anness I jitħassar.

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi …, ….

                        Għall-Kumitat Konġunt

                        Il-President

                     (1)

                        ĠU L 53, 22.2.1997, p. 2.

                     (2)

                        ĠU L 263, 26.9.1998, p. 37.

                     (3)

                        ĠU L 275, 19.10.2007, p. 32.